לומן פילד

ממוזער|סמליל האצטדיון בתקופה שנקרא בשם סנצ'ורילינק פילד (2011–2020)
[ממוזער|סנצ'ורילינק פילד במהלך משחק של [סיאטל סאונדרס]]
**לומן פילד** (באנגלית: **Lumen Field**) הוא אצטדיון רב תכליתי הממוקם בסיאטל במדינת וושינגטון, שבארצות הברית. זהו האצטדיון הביתי של סיאטל סיהוקס מליגת ה-NFL, ושל סיאטל סאונדרס מליגת ה-MLS. במקור נקרא **אצטדיון סיהוקס** (באנגלית: **Seahawks Stadium**), ואז הפך ל**קווסט פילד** (באנגלית: **Qwest Field**) ביוני 2004, כשחברת התקשורת קווסט (Qwest) רכשה את זכויות השיום על האצטדיון. האצטדיון נקרא בשם **סנצ'ורילינק פילד** (באנגלית: **CenturyLink Field**) ביוני 2011, לאחר שחברת קווסט נרכשה על ידי חברת סנצ'ורילינק (CenturyLink), ואת שמו הנוכחי קיבל האצטדיון בחודש נובמבר 2020 כשחברת סנצ'ורילינק עברה מיתוג מחדש לשם לומן טכנולוגיות. זהו מתקן מודרני עם נוף אל קו הרקיע של מרכז סיאטל, ויכול להכיל 68,740 צופים למשחקי NFL ו-37,722 צופים עבור רוב משחקי ה-MLS. המתחם כולל גם את "מרכז האירועים" עם "תיאטרון המוזיקה של וושינגטון" (תיאטרון WaMu), חניון ורחבה ציבורית. במקום מארחים הופעות, מופעי סחר ומופעי צרכנים יחד עם אירועי ספורט. האצטדיון ממוקם במרחק 1.6 ק"מ ממרכז העיר סיאטל, וניתן להגיע אליו דרך מספר כבישים מהירים ובדרכי תחבורה המונית.

האצטדיון הוקם בין השנים 2000–2002 באתר של אצטדיון הקינגדום, לאחר שהמצביעים אישרו מימון לבנייה בבחירות שנערכו ברחבי המדינה (וושינגטון) ביוני 1997. הצבעה זו יצרה את "רשות האצטדיון הציבורי של מדינת וושינגטון" שתפקח על הבעלות הציבורית של המקום. בעלי הסיהוקס, פול אלן, הקים את חברת ".First & Goal Inc" כדי לפתח ולתפעל את המתקנים החדשים. אלן היה מעורב מקרוב בתהליך העיצוב והדגיש את החשיבות של מבנה פתוח עם אווירה אינטימית.

הקהל רועש להפליא במהלך משחקי הסיהוקס. האצטדיון החזיק בשיא גינס עבור שאגת הקהל הרמה ביותר באצטדיון פתוח עם רעש בעוצמה של 137.6 דציבלים בשנת 2013, אך שיא זה נשבר על ידי אוהדי קנזס סיטי צ'יפס באצטדיון ארוהד עם רעש של 142.2 דציבלים בשנת 2014. הרעש באצטדיון מחזק את יתרון הביתיות של הקבוצה, וגורם לעלייה בעברות כגון: "התחלה שגויה" (תנועה של שחקן התקפה לפני המהלך), ו"איחור במשחק" (אי מסירת הכדור לאחר ששעון המשחק הופעל) שנעשו על ידי שחקני הקבוצות האורחות. האצטדיון היה הראשון ב-NFL שהשתמש בדשא המלאכותי מסוג FieldTurf. באצטדיון שוחקו גם משחקי פוטבול רבים של מכללות ותיכונים, כולל אירוח משחקים עבור וושינגטון האסקיז בשל השיפוץ באצטדיון האסקי משנת 2011 ועד 2012. סיאטל דראגנס מה-XFL גם שיחקה בסנצ'ורילינק פילד בשנת 2020.

סנצ'ורילינק פילד מיועד גם לכדורגל. האירוע הספורטיבי הראשון שנערך באצטדיון היה משחק ליגה של סיאטל סאונדרס במסגרת USL-1, הליגה השנייה בארצות הברית בזמנו. סיאטל סאונדרס החלה לשחק את משחקי הבית באצטדיון באופן קבוע בשנת 2003. לאחר שהוענק לסיאטל זיכיון לקבוצת הרחבה ב-MLS, הסאונדרס החלה את עונת הבכורה שלה בשנת 2009 באצטדיון. סנצ'ורילינק פילד אירח את משחק גביע ה-MLS בשנים 2009 ו-2019. האצטדיון אירח גם את גמר גביע ארצות הברית הפתוח בשנים 2010 ו-2011. הסאונדרס זכתה בשתי הפעמים בגביע, ובכל שנה מן השנתיים, נקבע שיא צופים חדש בגמר הגביע. באוגוסט 2013, הסאונדרס קבעו שיא צופים חדש למשחק כדורגל בסיאטל כאשר 67,385 אוהדים נכחו במשחק נגד פורטלנד טימברס. האצטדיון אירח מספר משחקים במסגרת גביע הזהב של CONCACAF בכמה מהדורות שונות, וגם משחקים בקופה אמריקה 2016. לומן פילד צפוי להיות אחד מ-16 האצטדיונים שיארחו את מונדיאל 2026. שישוחק בארצות הברית, קנדה ומקסיקו.

## מונדיאל 2026
לומן הוא אחד מ-11 אצטדיונים בארצות הברית ו-16 אצטדיונים בסך הכול הצפויים לארח את מונדיאל 2026, והוא יארח שישה משחקים, ארבעה בשלב הבתים של הטורניר כולל משחק של נבחרת ארצות הברית, אחד בשלב 32 האחרונות ואחד בשלב שמינית הגמר.

## גלריה

קובץ:Qwest Field (Seahawks Stadium) under construction - 2001.jpg|האצטדיון במהלך בנייתו בשנת 2001
קובץ:Aerial of Qwest Field and downtown skyline, 2002.jpg|האצטדיון לאחר השלמתו בשנת 2002
קובץ:CenturyLink Field Sounders layout.jpg|סנצ'ורילינק פילד
קובץ:Seahawksvcowboysatqwest.jpg|האצטדיון במהלך משחק של הסיהוקס בשנת 2006
קובץ:Opened Upper.JPG|האצטדיון לפני משחק של הסאונדרס נגד ברצלונה בשנת 2009
קובץ:Seattle Sounders FC First Game ECS Overhead.jpg|היציע הדרומי של האצטדיון לפני משחק הבכורה של הסאונדרס ב-MLS, שנת 2009
קובץ:Centurylink Field prior to a Sounders game kick-off.jpg|האצטדיון לפני שריקת הפתיחה במשחק של הסאונדרס בעונה הסדירה בשנת 2017
קובץ:Aerial CenturyLink Field November 2011.jpg|מבט אווירי על סנצ'ורילינק פילד בשנת 2011 המראה את גגו הצבוע בכחול


## קישורים חיצוניים

* 

* לומן פילד באתר StadiumDB.com

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אצטדיוני כדורגל בארצות הברית
קטגוריה:ארצות הברית: אצטדיוני פוטבול
קטגוריה:סיאטל: ספורט
קטגוריה:סיאטל סיהוקס
קטגוריה:אצטדיוני מונדיאל 2026